text: Vindstød af stormstyrke har nu ramt Jyllands vestkyst
  10 november 2017 kl. 15.51
  Et kraftigt lavtryk giver fredag voldsomme vindstød.
  Flere steder langs Jyllands vestkyst har man fredag eftermiddag haft vindstød af stormstyrke.
  Mest har det indtil klokken 16.00 blæst ved Thorsminde i det nordvestlige Jylland, hvor et vindstød har været oppe på 27,3 m/s.
  Grænsen for storm går ved 24,5 m/s, og det er en vindhastighed, som også er overskredet i vindstødene ved både Thyborøn, Blåvandshuk og Vester Vedsted ved Ribe.
  Den kraftige blæst over Danmark kommer på sydvestsiden af et lavtryk, der passerer lige nordøst om os - hen over Sydsverige.
  De kraftigste vindstød kommer i forbindelse med de byger, der dannes i den kolde polarluft, der strømmer ind over Danmark.
  Resten af aftenen kan der også i de øvrige del af landet forventes blæsende vejr med vindstød af stormstyrke langs kysterne.
  